OpenLLM-France/wikimedia huggingface dataset:
# Raymond Davis Jr.

Raymond (Ray) Davis Jr. (Washington Hiria, 1914ko urriaren 14a - Blue Point, New York, 2006ko maiatzaren 31) estatubatuar kimikari eta fisikaria izan zen. 2002an Fisikako Nobel Saria jaso zuen, Masatoshi Koshiba japoniarrarekin batera, neutrino kosmikoen detekzioaren inguruan egindako lanagatik. Sariaren beste zati bat Riccardo Giacconi italiarrarentzat izan zen, X izpien iturri kosmikoen aurkikuntzan egindako ekarpenengatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q175519
* Multimedia: Raymond Davis, Jr. / Q175519
# Roke Montpellierkoa

    Artikulu hau santuari buruzkoa da; beste esanahietarako, ikus «Roke».
    San Roke hitzek hona dakarte. Donostiako San Roke kaleari buruzko artikulua, berriz, hau da: San Roke kalea (Donostia).
Roque Montperllierkoa (Montpellier, Mallorcako Erresuma, 1295 edo 1348/50 - Montpellier edo Voghera, 1327 edo 1376/79), okzitaniar erromesa izan zen, Erromatar Eliza Katolikoak 1584an santu izendatu zuena. Jaieguna abuztuaren 16an ospatzen da.
Alegia ugari sortu dira haren bizitzaren inguruan. Erromesaldi ugari egin bide zituen, Erromara, batez ere, eta bidean topatzen zituen legendunei laguntzen omen zien. XV. mendean zehar hedatu zen Europan santu horren gurtza. Erromesen, legendunen eta eritasun kutsakorrak dituztenen babeslea da. Hanka zauriturik eta Melanpo izeneko txakur batez lagundurik irudikatzen da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/8/15 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Rokietnica udalerria (Polonia Handiko voivoderria)

Rokietnica Poloniako Polonia Handiko voivoderriko landa-udalerri bat da, Poznań barrutian kokatuta. 79,3 km²ko azalera du eta 2017ko datuen arabera 16246 biztanle zituen.

## Kanpo estekak

* Udalaren webgunea
* Datuak: Q554945
* Multimedia: Gmina Rokietnica / Q554945
ieaPolonia Handiko voivoderriko udalerriak :
# Rokkaku Takayori

Rokkaku Takayori (japonieraz: 六角　高頼, 1520an hila) Rokkaku klaneko samurai japoniarra izan zen, klan hau, Sasaki klanaren ondorengoa zelarik.
Takayorik, Ōnineko gerran borrokatu zuen, eta, 1487an, garai horretan shoguna zen Ashikaga Yoshihisak setiatu zuen Kannonji Gazteluan, baina, Yoshihisa, setioan hil zenez, bere oinordekoa izan zen Ashikaga Yoshitanek jarraitu zuen borroka, Takayori, 1492an, azkenik garaitua izan zen arte.
Go-Tsuchimikado Enperadorea hil ondoren, Takayori izan zen haren hiletaren gastuak ordaindu zituena, eta, beraz, kamon inperiala erabiltzea baimendu zioten. 1520an hil zen.
# Rokabruna gaztelua

Rokabruna gaztelua Gamarten (Nafarroa Beherea) kokaturiko gaztelua da, Gaztelharri tontorrean. Nafarroan Rokabruna izeneko gaztelu bat bazela jakina da eta nahiz eta gaur egun, gaztelu hori, artikulu honetan deskribatzen den aztarnek osatzen dutena onesten den, ez dago agiririk Gaztelharri tontorrean dagoen gaztelu hau eta idatzietako Rokabruna gaztelua lotzen dituena. Dena den, beste, kokagune alternatibo batzuk ere planteatu dira, hala nola Suhuskune ondoan.

## Eraikina

Harresiz inguraturiko oin ia angeluzuzena zuen eta dorre zilindriko bana erpin bakoitzean, XII.mendean Nafarroako Erresuman egin ohi zen bezala. Karratua izan zitekeen dorre angeluzuzen nagusia zegoen gaztelu barruan. Erabilera desberdinak izango zituzten beste zenbait eraikinen aztarnak aurkitu dira gaztelu barruan baita gangadun ur biltegi baten aztarnak ere.

## Historia

XII. mendean gaztelua Nafarroako erregearen esku zegoen eta hortik aurrera, hainbat gazteluzain eta jaun izan zituen gazteluak, 1460. urtera arte. Orduan, Karlos Agirre zen gazteluzaina, baina ordutik aurrera ez dago gazteluaren idatzizko aipamen gehiagorik. Itxura guztien arabera, bazterturik geratu zen gaztelua.
1194an, Nafarroako Koroak Donibane Garazi hartu zuen kontrolpean, eta posizio horren erregeordetza Martin Txipiari esleitu zitzaion, Rokabrunarekin batera.

## Kanpo estekak

* Gaztelua hiru.com webgunean
* Datuak: Q12266656
# Rokafort gaztelua

Rokafort gaztelua Nafarroa Behereko Izturitze eta Donamartiri udalerrien arteko mugan kokaturik dagoen gaztelua da. Gaur egun, aztarnak nahiko suntsiturik daude.

## Eraikina

Hiruki zuzen baten formadun oina zuen, dorre nagusi bat, zenbait dorre laguntzaile eta bi ataridun harresi batez inguraturik. Harresiaz gain, jakina da XV. mendean oholesi bat ere bazuela eta harresien gainean, egurrezko egiturak zituela. Hormarik luzeenak 30 metroko luzera zuen eta beste biek, 28 metrotakoa. Harrizko egitura guztia bertako kareharria erabiliz eraiki zen.
Gaur egun, gazteluko dorre nagusiaren aztarnak ikusi daitezke, oin biribila zuena, 7,40 metro diametroduna. Murruaren lodiera oinean 1,80 metrotakoa da eta barruan zorua, kanpoaldean baino 1,4 metro sakonago dago. Egun duen altuera 8 metrotakoa da.
Oraindik ikusgai dago baita, mendebaldeko muturreko dorrea eta hegoaldeko harresiaren zati bat, azken honen lodiera metro bat ingurukoa zelarik.

## Historia

Nahiz eta Arberoa Nafarroako erresumaren zati zen XII. mendearen bukaeratik, gazteluaren lehen idatzizko aipamena 1249. urtekoa da. Behe Erdi Aroan, hainbat gazteluzainek izan zuten gotorlekua eta inguruko lurrak babestu eta kudeatzeko ardura eta askotan aldatu zen eskuz.
Nafarroako Gerra Zibilak ordea, gazteluaren suntsiketa ekarri zuen. 1456. urtean, Foixko kondea zen Gaston IV.ak gaztelua suntsitu zuen, aurretik Zuberoa eta Lapurdi Frantziar koroarentzat harturik.
XX. mendeko 50. hamarkadan zenbait indusketa egin zituzten, ikerketak egiteko, dorre nagusian eta hiru dorre laguntzailetan. 1996an gazteluaren plano on bat egitea lortu zen, A. Turcq eta Ch. Normand-en gidaritzapean.

## Kanpo estekak

* Gaztelua hiru.com webgunean
* Datuak: Q12266657
# Roke Aldabaldetreku

Roke Aldabaldetreku Saiz (Deba, 1947ko maiatzaren 19a) historian interesaturiko idazle eta ikertzailea. Hedabide desberdinetan kolaboratzailea, Debako historiari buruzko gaietan aditua da.

## Lanak

Historia eta arkitekturari buruzko artikulu eta liburu ugariren egilea da.

### Artikuluak

* Azpeitia. Apuntes de sus casas solares, Azpeitiko Karmelo Etxegarai Saria.

### Bakarkako liburuak

* Casas solares de Guipúzcoa, CAP, 1979, ISBN: 84-7231-501-0.
* La iglesia de Santa María, Egilearen edizioa, 1989, 112 or. ISBN: 978-84-404-3888-1.
* Municipio de Deba, Deba: Udala, 2006, 406 or. ISBN: 978-84-606-2782-1
* Sasiola convento y hospital, Deba: Udala, 2002, 96 or. ISBN: 978-84-607-6091-7.
* Agirre jauregia, Deba: Udala, 280 or. ISBN: 978-84-606-5284-7.
* El organo Grenzing de la parroquía Santa María de Deba. Deba: Udala, 2009, 148 or. ISBN: 978-84-613-4355-3.

### Kolaborazioan egindako liburuak

* Patxi Aldabaldetrekurekin batera: Consideraciones sobre el proyecto de construcción de una central nuclear en Deva (Guipúzcoa).

## Kanpo estekak

* Datuak: Q23907918
# Rokiciny udalerria

Rokiciny Poloniako Lodzeko voivoderriko landa-udalerri bat da, Tomaszów Mazowiecki barrutian kokatuta. 90,58 km²ko azalera du eta 2017ko datuen arabera 6157 biztanle zituen.

## Kanpo estekak

* Udalaren webgunea
* Datuak: Q1105455
* Multimedia: Gmina Rokiciny / Q1105455
ieaLodzeko voivoderriko udalerriak :
# Roke (argipena)

Roke izenak zenbait esanahi ditu:
* Roke, gizonezko izena;
* San Roke, Eliza Katolikoko santua, eta horren omenezko eliza, baseliza, jaiak eta lekuak; hala nola,
** San Rokeak, Deban,
** San Roke kalea, Donostian.

## Ikus, gainera

* Roque
* San Roque
# Rokietnica udalerria (Behe Karpatoetako voivoderria)

Rokietnica Poloniako Behe Karpatoetako voivoderriko landa-udalerri bat da, Jarosław barrutian kokatuta. 57,08 km²ko azalera du eta 2017ko datuen arabera 4375 biztanle zituen.

## Kanpo estekak

* Udalaren webgunea
* Datuak: Q2605869
* Multimedia: Gmina Rokietnica, Subcarpathian Voivodeship / Q2605869
ieaBehe Karpatoetako voivoderriko udalerriak :
# Rokitno udalerria

Rokitno Poloniako Lublingo voivoderriko landa-udalerri bat da, Biała Podlaska barrutian kokatuta. 140,89 km²ko azalera du eta 2017ko datuen arabera 3061 biztanle zituen.

## Kanpo estekak

* Udalaren webgunea
* Datuak: Q614201
* Multimedia: Gmina Rokitno / Q614201
ieaLublingo voivoderriko udalerriak :
# Rochefort (Belgika)

Rochefort (Belgika), Belgikako hegoaldeko udalerria da, Valoniako Namur probintzian dagoena. 2011ko erroldaren arabera, 12.403 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q497764
* Multimedia: Rochefort (Belgium) / Q497764
# Rochefort-en-Terre

Rochefort-en-Terre (bretainieraz Roc'h-an-Argoed) Morbihan departamenduan dagoen Bretainiako udalerria da.

## Kanpo estekak

* Datuak: Q128259
* Multimedia: Rochefort-en-Terre / Q128259
# Rochefort-sur-Brévon

Rochefort-sur-Brévon Frantziako udalerria da, Côte-d'Or departamenduan dagoena, Borgoina-Franche-Comté eskualdean. 2013an 46 biztanle zituen.

## Demografia
### Biztanleria

2007an Rochefort-sur-Brévon udalerrian erroldatutako biztanleak 41 ziren. Familiak 18 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 7 seme-alabarik gabeko familiak ziren eta 7 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 37 etxebizitza zeuden, 18 familiaren etxebizitza nagusia ziren, 14 bigarren erresidentzia ziren eta 5 hutsik zeuden. Etxebizitza guzti hauek 37etxeak ziren. 18 etxebizitza nagusietatik 16 bere jabearen bizilekua ziren, 1 alokairuan okupaturik zegoen eta 2 doan lagata zeuden; 1ek gela bat zuen, 1ek bi zituen, 2 etxek hiru zituzten, 3 etxek lau zituzten eta 12 etxek bost zituzten. 11 etxek euren parking plaza propioa zuten azpian. 5 etxetan ibilgailu bat zegoen eta 10 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Rochefort-sur-Brévon udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 8 |
| 0 | 65-69 | 4 |
| 4 | 60-64 | 0 |
| 4 | 55-59 | 0 |
| 0 | 50-54 | 4 |
| 4 | 45-49 | 0 |
| 4 | 40-44 | 4 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 4 | 15-19 | 0 |
| 4 | 10-14 | 4 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 28 ziren, horien artean 15 aktiboak ziren eta 13 inaktiboak ziren. 15 pertsona aktiboetatik 15 lanean zeuden (9 gizon eta 6 emakume) eta 1 langabezian (1 emakume eta 1 emakume). 13 pertsona inaktiboetatik 5 erretiraturik zeuden, 5 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra bestelako produktu industrialen fabrikazioko enpresa batena zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q199116
* Multimedia: Rochefort-sur-Brévon / Q199116
# Rochefort-sur-la-Côte

Rochefort-sur-la-Côte Frantziako udalerria da, Marne Garaia departamenduan dagoena, Ekialde Handia eskualdean. 2013an 65 biztanle zituen.

## Demografia
### Biztanleria

2007an Rochefort-sur-la-Côte udalerrian erroldatutako biztanleak 65 ziren. Familiak 24 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 8 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 31 etxebizitza zeuden, 27 familiaren etxebizitza nagusia ziren eta 4 hutsik zeuden. 30 etxeak ziren eta 1apartamentu bat zen. 27 etxebizitza nagusietatik 22 bere jabearen bizilekua ziren eta 5 alokairuan okupaturik zeuden; 10 etxek hitu gela zituzten, 5 etxek lau zituzten eta 12 etxek bost zituzten. 23 etxek euren parking plaza propioa zuten azpian. 14 etxetan ibilgailu bat zegoen eta 11 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Rochefort-sur-la-Côte udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 4 |
| 4 | 75-79 | 0 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 4 | 55-59 | 8 |
| 0 | 50-54 | 0 |
| 0 | 45-49 | 8 |
| 0 | 40-44 | 0 |
| 4 | 35-39 | 0 |
| 4 | 30-34 | 4 |
| 0 | 25-29 | 0 |
| 0 | 20-24 | 0 |
| 0 | 15-19 | 4 |
| 0 | 10-14 | 4 |
| 16 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 45 ziren, horien artean 27 aktiboak ziren eta 18 inaktiboak ziren. 27 pertsona aktiboetatik 26 lanean zeuden (14 gizon eta 12 emakume) eta 1 langabezian (1 gizon). 18 pertsona inaktiboetatik 5 erretiraturik zeuden, 8 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 material elektrikoaren fabrikazioko enpresa zen eta 1 zerbitzu enpresa zen.
2000. urtean Rochefort-sur-la-Côte udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1325663
* Multimedia: Rochefort-sur-la-Côte / Q1325663
# Rágol

Ragol (Rágol gazteleraz) Almeriako udalerria da, Alpujarraskoa. 2006ko urtarrilaren 1eko erroldaren arabera, 367 biztanle bizi dira bertan.

## Ikus, gainera

* Almeriako udalerrien zerrenda

## Kanpo estekak

* Datuak: Q1601826
* Multimedia: Rágol / Q1601826
# Rákoš (Revúcako barrutia)

Rákoš Eslovakiako udalerri bat da, Revúcako barrutian kokatuta. 13,03 km²ko azalera du eta 431 biztanle 2017ko datuen arabera.

## Historia

Idatzizko lehen aipamena 1318. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1031543
* Multimedia: Rákoš / Q1031543
# Rákóczi

Rákóczi Hungariako Erresumako nobleziako familia izan zen, Transilvaniakoa, XIII. eta XVIII. mendeen artean. Haien deituraren idazkera zaharra, hungarieraz, Rákóczy da; eta Rakoczi nahiz Rakoczy idazkerak ere erabiltzen dira beste hizkuntza batzuetan.

## Kideak

* Gyorgy I.a, Transilvaniako printzea 1630-1648 bitartean (1593 - Sarospatak, 1648). Habsburgotarren aurka borrokatu zen Hungariaren burujabetasunaren alde, eta erreforma protestantearen aldeko neurriak hartu zituen (gurtza-askatasuna kristau guztientzat). Suediarekin elkartu zen 1644an Fernando III.a Habsburgoko enperadorearen aurka, eta gune protestante indartsu bat eratu zuen Gyulafehervar hiriburuan (egungo Alba Iulia, Errumania).
* Gyorgy II.a, Transilvaniako printzea 1648-1660 bitartean (Sarospatak, 1621 - Nagyvarad, 1648). Gyorgy I.aren semea zen, eta aitaren politikari jarraitu zion. Kodetan zehaztu zuen Transilvaniako legedia eta erreforma zibil garrantzitsuak abiarazi zituen, baina turkiarrak nagusitu zitzaizkion Transilvanian, Gyaluko guduaren ondoren.
* Ferenc I.a, Transilvaniako printzea (1645 - Makovica, 1676). Gyorgy I.aren semea zen, eta ez zuen benetako agintaritzarik lortu, turkiarren erasoaren ondoren. 1662an protestantismoa utzi eta katoliko bihurtu zen, amaren eraginez. 1666an Ilona Kroaziako ban edo printzearen alabarekin ezkondu zen, eta 1670ean habsburgotarren aurkako matxinada bat gidatu zuen Hungaria eta Kroaziako armadako buru gisa, baina huts egin zuen hurrengo urtean, eta bahi-sari handi bat ordaindu behar izan zuen preso hartu zutenean.
* Ferenc II.a, Transilvaniako printzea (Borsi, 1676 - Rodosto, Turkia, 1735). Ferenc I.aren hilondoko semea zen. 1688an Austriara eta, ondoren, Bohemiara eraman zuten, giro magiarretatik urruntzeagatik, baina 1694an Hungariara itzuli eta austriarren aurkako borrokara bultzatu zuten hango nobleek. Espainiako Erregetzarako Gerraren garaian (1700), habsburgotarrei eraso zien Frantziak lagunduta, baina preso hartu zuten (1701). Ihes egin eta Polonian babestu zen bi urtez. 1703an Hungariara itzuli eta laborarien matxinada gidatu zuen austriarren aurka. Garaipen batzuk lortu zituen hasieran, baina, frantsesen aldetik laguntzarik jasotzen ez baitzuen, Szatmárko Bakea hitzartu behar izan zuen Leopoldo I.a enperadorearekin 1711n. Erbestera jo behar izan zuen ondoren. Polonian eta Frantzian egon ondoren, 1717an Konstantinoplara jo eta austriarren aurkako armada antolatzeko agindua jaso zuen sultanarengandik. Austriarren eta frantsesen arteko bakea hitzartua zen dagoeneko, eta sultanak gerrarako asmorik ez zuela eta, atzera jo zuen Ferenc II.ak. Turkian eman zituen azken urteak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1064861
* Multimedia: Rákóczi family / Q1064861
# Rágama

Rágama Salamancako udalerria da, Campo de Peñaranda eskualdean dagoena.
2009ko urtarrilaren 1eko erroldaren arabera 256 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1769997
* Multimedia: Rágama / Q1769997
# Rákoš (Košice-okolie barrutia)

Rákoš Eslovakiako udalerri bat da, Košice-okolie barrutian kokatuta. 10,56 km²ko azalera du eta 345 biztanle 2017ko datuen arabera.

## Historia

Idatzizko lehen aipamena 1387. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q479400
* Multimedia: Rákoš, Košice-okolie District / Q479400
# Ránquil

Ránquil Txileko erdialdeko komuna bat da. Biobío eskualdeko Ñuble probintzian kokatuta dago. 2002ko erroldan, 5.296 biztanle zituen. Komunako hiriburua Ñipas da.

## Toponimia

Ránquil hitzak Mapudungunez lezka esan nahi du.

## Kanpo estekak

* (Gaztelaniaz) Ránquileko udalaren webgunea.
* Datuak: Q56125
# Ráth Cairn

Ráth Cairn (ingelesez Rathcarne edota Rathcarran) Irlandako Errepublikako Meath konderrian kokatzen den udalerria txiki bat da. Dublin hiriburutik 55 kilometro ipar-mendebaldera dago eta bertan irlanderaz mintzatzen da, honela bada, Meath konderriko Gaeltacht eremua osatzen du.

## Historia

Ráth Cairn Gaeltacht eremua 1935an sortu zen, aurretik Irish Land Commission erakundeak lursail hauek bereganatu eta Connemara eskualdeko 41 familia bertan bizitzen jarri zirelarik. Familia hauetako bakoitzari etxe edo baserri bat eta 8,9 hektareatako lursaila eman zitzaien. Gerora jatorrizko biztanle hauei beste 11 familia gehitu zitzaizkien. Denera, Connemaratik Ráth Cairn eremura 443 pertsona lekuz aldatu ziren. 1967. urtean Ráth Cairn eremuak Gaeltacht eremuaren izendapen ofiziala jaso zuen, aurretik horren aldeko kanpainia edo ekimen bat burutu zelarik.

## Euskaldunak udalerrian

Espainiako Gerra Zibilaren ondorioz erbestera joan ondoren, 1940eko hamarkada eta 1958. urte artean Elias Gallastegi euskal politikari abertzalearen bizileku izan zen, bertan bizikleten enpresa bat ireki zuelarik.

## Herritar ezagunak

* Bláthnaid Ní Chofaigh, telebistako aurkezlea.
* Darach Ó Catháin, Sean nós abeslaria.

## Iruditegia

* An Bradán Feasa taberna
* Herriko denda
* Irlanderazko ikastetxea

## Ikus gainera

* Baile Ghib

## Kanpo estekak

* Datuak: Q2672172
* Multimedia: Ráth Cairn / Q2672172
# Rosario Olazabal

Rosario Olazabal de la Maza (Bilbo, 1901eko urriaren 5a - ?) Emakume Abertzale Batzaren kidea izan zen, eta maistra Errotatxuetako ikastolan.

## Biografia

Bilbon jaio zen, 1901eko urriaren 5ean. 1916an irakasle ikasketak hasi zituen Bilboko Irakasleen Goi Eskolan; eta Errotatxuetako ikastolan maistra aritu zen 1932tik 1933ra Eusko Ikastola Batza erakundeak bultzatuta; Koldobike Natxitube bere lankidea izan zen.
Errotatxueta izena zuen Bilboko Gran Vian, Gurutze Sakratuko plazaren ondoan zegoen errota zahar baten ondoan zegoelako.
Bilboko Emakume Abertzale Batzako kidea izan zen 1932an idazkariorde lana beteaz.

## Erreferentziak

* ↑ (Gaztelaniaz) «Las pioneras de las ikastolas de Bilbao de los años 30 y 50 hacen memoria» Deia (Noiz kontsultatua: 2017-03-26).

## Bibliografia

* Begoña Bilbao, Gurutze Ezkurdia, Karmele Perez Urraza, Josu Chueca: "EMAKUMEAK Hitza eta Bizitza". Euskal Herriko Unibertsitatea, 2012 , 257.or.

## Kanpo loturak

* Magisteritza eskolako Memorian aipamena, 43, 49, 79 orrialdetan
* Datuak: Q29040269
# Rosario Torres

Rosario Torres Ruiz (Antequera, Malaga, 1959), Espainiako Langile Alderdi Sozialistaren malagar politikaria da, eta 2019ra arte Andaluziako Juntako Herritarren Partaidetzako eta Boluntariotzako zuzendari nagusia izan zen. Andaluziako sozialisten presidentea (2010-2012) eta Andaluziako Juntako Kultura sailburua (2004-2010) izan zen.

## Biografia

Irakasle-ikasketak egin zituen eta militante sozialista izan zen 1983tik, eta bere jaioterrian hasi zuen karrera politikoa. El pais egunkarian iritziak eman ditu.

## Politikari ibilbidea

Antekeran hartu zuen lehen kargu instituzionala, Antequerako Udaleko zinegotzi hautatu zutelako 1987tik 1996ra, eta berriz ere 2011tik 2015era.
1991tik 1995era Malagako Diputazioko probintziako diputatua izan zen. 1996. urtetik 2004. urtera bitartean, Andaluziako Juntaren Kultura Ordezkaria izan zen Malagan. 2004tik 2015era Andaluziako Parlamentuan parlamentari izan zen Malagako hauteskunde-barrutian.
Andaluziako sozialisten presidentea (2010-2012) eta Andaluziako Juntako Kultura sailburua (2004-2010) izan zen.

### Andaluziako ERE kasuak

Rosario Torres Ruiz Andaluziako ERE kasuko «fondos de reptiles» izenekoekin lotu zen.

## Erreferentziak

* ↑ «ROSARIO TORRES RUIZ - Cargos en empresas» www.empresia.es (Noiz kontsultatua: 2023-04-05).
* ↑ (Gaztelaniaz) PAÍS, Ediciones EL. «Artículos escritos por Rosario Torres Ruiz» El País (Noiz kontsultatua: 2023-04-05).
* ↑ Rosario Torres Ruíz. .
* ↑ La presidenta del PSOE andaluz también está relacionada con los receptores del fondo de reptiles. .

## Kanpo estekak

* Datuak: Q6112418
| Aurrekoa: Enrique Moratalla Molina | Andaluziako Juntako Kultura sailburua 2004-2010 | Hurrengoa: Paulino Plata Cánovas |
| Aurrekoa: Petronila Guerrero | PSOE-ren Presidentea 2010-2012 | Hurrengoa: Amparo Rubiales |